Bruun tog en statsvidenskabelig embedseksamen i 1888. Inden da, i 1885, havde han allerede debuteret som forfatter i tidsskriftet ''[[Tilskueren (månedsskrift)|Tilskueren]]'', og året efter i bogform med novellesamlingen ''Historier. En Kjøbstadidyl.''<ref>[http://www.litteraturpriser.dk/aut/BLauridsBruun.htm Oplysninger om enkelte personer<!-- Bot genereret titel -->]</ref> Bruun rejste meget i Europa og Østen og publicerede bl.a. i 1912 de såkaldte [[robinsonade]]r ''Fra Bosporus til van Zantens Ø'' fra sine rejser. Han var forfatter til en serie af noveller bl.a. ''Historier'' (1886), historiske romaner som ''Alle Synderes Konge'' (1903), ''Absalons Saga'' (to bind, 1904), og danmarkskrøniker som fx ''Danskernes Eventyr'' (tre bind, 1909-1912) samt flere store problemromaner: ''Den Evige'' (fire bind, 1905-1906) og ''Af Bygernes Slægt'' (seks bind, 1909). Han var kendt i samtiden og blev oversat til flere sprog, men er i dag næsten glemt.
Historie